কোৰোণা ভাইৰাছৰ ফলত সন্মুখীন হোৱা বিভিন্ন সমস্যাৰ পৰা কিছু পৰিমাণে সকাহ দিবলৈ বিভিন্ন ধৰণৰ ঘোষণা কৰিছিল কেন্দ্ৰীয় চৰকাৰৰ তৰফৰ পৰা।
পাব্লিক প্ৰভিডেণ্ট ফাণ্ড, সুকণ্যা সমৃদ্ধি যোজনা আৰু অন্যান্য স্মল চেভিংচৰ স্কীমত টকা জমা দিয়াৰ পৰা একাউণ্ট খোলালৈকে বহু ক্ষেত্ৰত ম্যাদ বৃদ্ধি কৰা হৈছিল। কিন্তু অহা ৩১ জুলাইত শেষ হ'ব এই ম্যাদ।
চৰকাৰে পিপিএফ একাউণ্ট হল্ডাৰসকলৰ বিত্তীয় বৰ্ষ ২০১৯-২০ৰ কাৰণে ৩১জুলাই পৰ্যন্ত টকা জমা দিয়াৰ অনুমতি দিছে। সেইমতে সৰ্বোচ্ছ ১.৫লাখ টকা জমা কৰিব পৰা যায়।কোৰোণা ভাইৰাছৰ বাবে সুকন্যা সমৃদ্ধি যোজনাৰ একাউণ্ট খোলাৰ বাবে বহু ক্ষেত্ৰত সকাহ দিয়া হৈছিল।
কোৰোণা ভাইৰাছৰ কাৰণে সুকন্যা সমৃদ্ধি যোজনাত একাউণ্ট খোলাৰ ক্ষেত্ৰতো যথেষ্ট ৰেহাই দিয়া হৈছে। ৩১জুলাই পৰ্যন্ত সুকন্যা সমৃদ্ধি যোজনাত সেইগৰাকী কন্যাৰ একাউণ্ট খুলিব পাৰে যাৰ বয়স ২৫ মাৰ্চ ২০২০ৰ পৰা ৩০জুন ২০২০ পৰ্যন্ত ১০বছৰ হৈছে।
ইয়াৰ ফলত লকডাউনৰ কাৰণে যিসকল অভিভাৱকে একাউণ্ট খুলিব পৰা নাই সেইসকলে সুবিধা পাব। এই আঁচনিত কন্যাৰ জন্মৰ তাৰিখৰ পৰা তেওঁৰ ১০বছৰ পৰ্যন্ত খুলিব পাৰে। কন্যাৰ ভৱিষ্যত সুৰক্ষিত কৰাৰ কাৰণে এই আঁচনি বৰ্তমান সকলোতকৈ ভাল বিকল্প আখ্যা দিয়া হৈছে।
